|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚΕΔΟΝΙΑΣ  Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝ. ΘΕ/ΝΙΚΗΣ  **1ο ΓΥΜΝΑΣΙΟ ΜΙΚΡΑΣ**  Ταχ. Δ/νση : Τρίλοφος-Μίκρας  Τ.Κ. : 57500  Πληροφορίες : Τζαμπάζη Βασιλική  Τηλ. : 2392062500  FAX : 2392063737 e-mail: : mail@gym-trilof.thess.sch.g | Τρίλοφος 1 Δεκεμβρίου 2017  Αρ. Πρωτ: 1455  Προς: τα Γραφεία Γενικού Τουρισμού  (Δια της Διεύθυνσης Δευτεροβάθμιας Εκπαίδευσης Ανατολικής Θεσσαλονίκης)  ΓΙΑ ΑΝΑΡΤΗΣΗ ΣΤΟ ΔΙΑΔΙΚΤΥΟ |

**ΘΕΜΑ:** Πρόσκληση εκδήλωσης ενδιαφέροντος για κατάθεση κλειστών οικονομικών προσφορών εκ΄ μέρους Ταξιδιωτικών Γραφείων για την πραγματοποίηση διεθνών εκπαιδευτικών προγραμμάτων στον Ο.Η.Ε. και στο Ευρωπαϊκό Κέντρο Πυρηνικών Ερευνών(CERN) – Γαλλία, Ελβετία.

**ΣΧΕΤ: α.** Υ.Α. 33120/ΓΔ4/2017 (ΦΕΚ 681/τ.Β΄/06-03-2017)με θέμα «Εκδρομές – Εκπαιδευτικές επισκέψεις μαθητών και μαθητριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας».

**β.** Απόφαση 23186/24-10-2017 του Διευθυντή Δ/θμιας Εκπ/σης Ανατ. Θεσσαλονίκης για την επίσκεψη μαθητών/τριών και εκπαιδευτικών του 1ου Γυμνασίου Μίκρας στην Ελβετία (Ο.Η.Ε. - CERN)

Το 1ο Γυμνάσιο Μίκρας ζητά κατάθεση ενσφράγιστων προσφορών, σύμφωνα με το Άρθρο 5 της Υ.Α. 33120/ΓΔ4/2017 (ΦΕΚ 681/τ.Β΄/06-03-2017) για την επίσκεψη 20-23 μαθητών της Γ΄ τάξης **με προορισμό τον Ο.Η.Ε. στη Γενεύη και το Ευρωπαϊκό Κέντρο Πυρηνικών Ερευνών (CERN) στα Γαλλοελβετικά σύνορα.** Ο Ο.Η.Ε. θα δεχθεί τους μαθητές/τριες και τους/τις εκπαιδευτικούς **την Πέμπτη 19 Απριλίου 2018** (από 14.00-15.30) **ενώ το CERN την Τετάρτη 17 Απριλίου 2018** (από 9.00-14.30)**.**

Αντικείμενο του διαγωνισμού είναι η ανάδειξη της οικονομικότερης και ποιοτικότερης προσφοράς. Παρακαλούμε τα ταξιδιωτικά γραφεία στείλουν την προσφορά τους μέχρι την **Παρασκευή 8 Δεκεμβρίου 2017 και ώρα 11:00** στο γραφείο του διευθυντή του 1ου Γυμνασίου Μίκρας, ***με την ένδειξη ότι αφορά στο συγκεκριμένο διαγωνισμό***. Η αξιολόγηση των προσφορών θα πραγματοποιηθεί **την Δευτέρα 11 Δεκεμβρίου και ώρα 13:30** στο γραφείο του διευθυντή από επιτροπή όπως αυτή περιγράφεται στη σχετική Υ.Α.

Τα ενδιαφερόμενα ταξιδιωτικά γραφεία κατά τη σύνταξη των προσφορών τους πρέπει να λάβουν υπόψη τους ακόλουθους όρους**:**

|  |  |  |
| --- | --- | --- |
| **1** | **Προορισμός :** | Έδρα Ο.Η.Ε. και Ευρωπαϊκό Κέντρο Πυρηνικών Ερευνών (CERN) |
| **2** | **Χρονική Περίοδος:** | **από 16 έως 20 Απριλίου 2018**, λαμβάνοντας υπόψη και τις διαθέσιμες πτήσεις των διαφόρων αεροπορικών εταιριών |
| **3** | **Διάρκεια:** | **4** διανυκτερεύσεις |
| **4** | **Μεταφορικά μέσα :** | α) Αεροπορικώς με αναφορά στην/στις αεροπορική/ες εταιρεία/ες και στους αριθμούς πτήσεων. Αποκλείονται προσφορές ξεχωριστών πτήσεων μαθητών/τριων και συνοδών εκπαιδευτικών.  β) Οδικώς, με λεωφορεία για τη μεταφορά από και προς τα αεροδρόμια καθώς και για τις εσωτερικές μετακινήσεις μεταξύ των προορισμών των επισκέψεων. Ως χώρος πρώτης αναχώρησης και τελευταίας άφιξης της εκδρομής ορίζεται η έδρα του σχολείου **στον Τρίλοφο**. Τα λεωφορεία πρέπει να είναι πολυτελή, κλιματιζόμενα και να πληρούν όλες τις απαραίτητες προδιαγραφές της ισχύουσας νομοθεσίας σχετικά με την καταλληλότητα, τις άδειες κυκλοφορίας, τις άδειες οδήγησης και την τήρηση ωραρίων των οδηγών, τις ζώνες ασφαλείας, τους ταχογράφους, τους πυροσβεστήρες και κάθε άλλο θέμα που αφορά στην ασφάλεια και τεχνική τους επάρκειας. Επίσης τα λεωφορεία πρέπει να είναι στη διάθεση των μαθητών/τριων και των συνοδών εκπαιδευτικών ανά πάσα χρονική στιγμή. Το ταξιδιωτικό γραφείο θα φροντίσει να αναρτηθεί στα οχήματα ευανάγνωστη πινακίδα με την ένδειξη "Σχολική Εκδρομή –1ο Γυμνάσιο Μίκρας" σε εμφανή σημεία στο πρόσθιο και οπίσθιο μέρος του οχήματος, η οποία θα διατηρηθεί έως το τέλος της μετακίνησης. Το γραφείο που θα αναλάβει την οδική μετακίνηση από το αεροδρόμιο θα έχει φροντίσει να υπάρχει εκπρόσωπός του για να περιμένει την αποστολή των μαθητών/τριων και των συνοδών εκπαιδευτικών τους στον τερματικό σταθμό με ευκρινές σήμα. Τα στοιχεία επικοινωνίας του πρακτορείου, όπως τηλέφωνο, e-mail, ιστότοπος πρέπει να περιλαμβάνονται στην προσφορά. |
| **5** | **Προβλεπόμενος αριθμός μαθητών :** | **20-23** |
| **6** | **Συνοδοί καθηγητές:** | **3** |
| **7** | **Κατηγορία καταλύματος :** | Ξενοδοχείο 3 ή 4 αστέρων με γνωστοποίηση στο σχολείο της ονομασίας του, της κατηγορίας του και του ιστοτόπου του. Να είναι καθαρό με ευγενικούς υπαλλήλους.  Θα πρέπει να αναφέρεται ο τύπος, η ακριβής θέση και απόσταση από το κέντρο της πόλης, η κατηγορία, το επίπεδο ανέσεων, ο χαρακτηρισμός και η τουριστική κατάταξη σύμφωνα με τη νομοθεσία του κράτους υποδοχής. Το ξενοδοχείο θα πρέπει να πληροί όλες τις προδιαγραφές της ισχύουσας νομοθεσίας συμπεριλαμβανομένων και των υγειονομικών διατάξεων, θα πρέπει να είναι διαθέσιμο για ολόκληρο το συμφωνημένο χρονικό διάστημα, να διαθέτει θέρμανση, τουαλέτα για κάθε δωμάτιο, ζεστό νερό και όλοι οι κοινόχρηστοι χώροι του να βρίσκονται σε λειτουργία και στη διάθεση των συμμετεχόντων στη μετακίνηση. Η πρόταση του τουριστικού γραφείου θα πρέπει να συνοδεύεται από αποδεικτικό διαθεσιμότητας του ξενοδοχείου. |
| **8** | **Δωμάτια των μαθητών/τριων :** | Τρίκλινα, χωρίς προσθήκη ράντζου ή και κάποια δίκλινα. |
| **9** | **Δωμάτια συνοδών :** | Μονόκλινα στους ίδιους ορόφους με τους μαθητές/τριες ή εφόσον αυτό είναι αδύνατο, σε δύο συνεχείς ορόφους και όχι σε διαφορετικό κτίριο. |
| **10** | **Διατροφή:** | Πρωινό τύπου αμερικάνικου μπουφέ στο ξενοδοχείο. Να συμπεριληφθεί και πρόταση-προσφορά για ημιδιατροφή ένα (1) γεύμα (μορφή μπουφέ) κατά προτίμηση βραδινό ή σε επιλεγμένα εστιατόρια (καλή ποιότητα φαγητού). Το δείπνο να αναφερθεί σε ξεχωριστή τιμή. |

**11. Λοιπές υπηρεσίες-Επισκέψεις:** *Αρχηγός –* ελληνόφωνος *συνοδός εκδρομής πρακτορείου* σε όλη τη διάρκεια της εκδρομής που να γνωρίζει καλά το πρόγραμμα της εκδρομής και να το τηρεί απαρέγκλιτα. Στην τιμή της προσφοράς θα πρέπει να περιλαμβάνονται κάθε είδους ξεναγήσεις, περιηγήσεις και επισκέψεις που αναφέρονται στο πρόγραμμα, καθώς επίσης και η παροχή γευμάτων τα οποία ενδέχεται να προσφέρει το πρακτορείο, με αναφορά στις επικρατέστερες επιλογές τόπων εστίασης και των χαρακτηριστικών τους. Οι χώροι που επιλέγονται για τη διαμονή, εστίαση και ψυχαγωγία των μαθητών/τριων πρέπει να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής της νομοθεσίας της χώρας υποδοχής.

**Πρόγραμμα εκπαιδευτικού προγράμματος:** Θα διαμορφωθεί κατόπιν συνεργασίας σχολείου–πρακτορείου και σύμφωνα με την ***υπ΄ αριθμ. 23186/24-10-2017*** προέγκριση του εκπαιδευτικού προγράμματος από τη ΔΔΕ Ανατολικής Θεσσαλονίκης

1. **Παροχή υποχρεωτικής ασφάλιση ευθύνης διοργανωτή**, όπως ορίζει η κείμενη νομοθεσία και πρόσθετη ασφάλιση που θα καλύπτει τα έξοδα σε περίπτωση ατυχήματος ή ασθένειας μαθητή/τριας ή συνοδού εκπαιδευτικού με πλήρη ιατροφαρμακευτική περίθαλψη (Αριθμός Ασφαλιστηρίου Συμβολαίου Αστικής Ευθύνης).
2. **Επιστροφή χρημάτων** σε περίπτωση μη συμμετοχής μαθητή/τριας λόγω ανωτέρας βίας ακόμη και την ίδια ημέρα της αναχώρησης, χωρίς απαραίτητη εισαγωγής του/της σε νοσοκομείο.

**14.** Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών.

**15** **Αποδοχή ποινικής ρήτρας** ύψους2.000 Ευρώ για την περίπτωση υπαίτιας αθέτησης ή πλημμελούς εκτέλεσης της συμφωνίας και πέρα από την επιστροφή χρημάτων που θα έχει λάβει μέχρι εκείνη τη στιγμή το ταξιδιωτικό γραφείο.

**16.** Σε περίπτωση που δεν πραγματοποιηθεί η μετακίνηση **στις προβλεπόμενες ημερομηνίες** λόγω ανωτέρας βίας (εκλογές, αλλαγή στις ώρες/μέρες πτήσεων, κ.λ.π.) αλλά πραγματοποιηθεί σε διαφορετικές ημερομηνίες, δε θα υπάρξει πρόσθετη οικονομική επιβάρυνση στην τιμή ανά συμμετέχοντα/ουσα μαθητή/τρια και συνοδό εκπαιδευτικό.

**17.** Σε περίπτωση που η μετακίνηση **δεν πραγματοποιηθεί** **λόγω ανωτέρας βίας**, δε θα υπάρξει καμιά επιβάρυνση του σχολείου ή των μαθητών/τριων και εφόσον το γραφείο έχει εισπράξει χρήματα υποχρεούται να τα επιστρέψει. Αναλόγως σε περίπτωση ασθένειας ή ανωτέρας βίας που αφορά μαθητή/τρια ή συνοδό εκπαιδευτικό, αυτός/η και το σχολείο θα απαλλάσσεται από οποιαδήποτε οικονομική υποχρέωση αφορά στη μετακίνηση.

**18**. Για τις παραπάνω υπηρεσίες **ζητείται η τελική συνολική τιμή (με ΦΠΑ)** της οργανωμένης μετακίνησης και **η επιβάρυνση ανά μαθητή/τρια χωριστά**.

**19.** Έκδοση από το τουριστικό πρακτορείο **ονομαστικών αποδείξεων** για κάθε μαθητή στο όνομα των γονέων/κηδεμόνων για τις αρμόδιες οικονομικές υπηρεσίες.

**20.** Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί πρέπει υποχρεωτικά να αναφέρονται **στο ιδιωτικό συμφωνητικό**.

**21.** **Κύριο κριτήριο για την επιλογή του ταξιδιωτικού πρακτορείου είναι η ασφάλεια των μαθητών/τριων και η αξιοπιστία του πρακτορείου, όπως προκύπτει από την εμπειρία και τη φήμη του. Το σχολείο θα επιλέξει την προσφορά που θα εγγυάται την ΑΡΤΙΟΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της μετακίνησης.**

**22.** Εφόσον η προσφορά δε συμπεριλαμβάνει τα απαιτούμενα κατά την παρούσα προκήρυξη στοιχεία, θα θεωρείται **άκυρη** και δεν θα λαμβάνεται υπόψη.

**23. Δικαίωμα συμμετοχής** στο διαγωνισμό έχουν όλα τα ταξιδιωτικά γραφεία, που πληρούν **τις κατά νόμο προϋποθέσεις** για την παροχή της εν λόγω υπηρεσίας.

**24. Σύνταξη και υποβολή προσφορών:** οι προσφορές θα υποβληθούν στο γραφείο του διευθυντή του 1ου Γυμνασίου Μίκρας, σε κλειστό φάκελο, μέχρι την **Παρασκευή 8 Δεκεμβρίου 2017 και ώρα 11:00.** Μαζί με την προσφορά του και στον ίδιο φάκελο κάθε ταξιδιωτικό γραφείο θα καταθέσει απαραιτήτως και υπεύθυνη δήλωση στην οποία θα αναγράφεται ότι διαθέτει **το ειδικό σήμα λειτουργίας και μάλιστα σε ισχύ.** Στην προσφορά υποχρεωτικά θα καταγράφονται, επίσης, **η υποχρεωτική ασφάλιση ευθύνης διοργανωτή,** σύμφωνα με την κείμενη νομοθεσία καθώς και η **ασφαλιστική κάλυψη** σε περίπτωση ασθένειας και ατυχήματος, η τελική συνολική τιμή της προσφοράς και η επιβάρυνση ανά μαθητή/τρια.

* **Αξιολόγηση προσφορών**: Περιλαμβάνει τα παρακάτω επιμέρους στάδια: α) παραλαβή των φακέλων και αποσφράγιση προσφορών, β) έλεγχος, γ) αξιολόγηση προσφοράς και δ) επιλογή αναδόχου.

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται κατά την κρίση του οργάνου αξιολόγησης των προσφορών, εάν σε αυτήν υπάρχουν διορθώσεις που την καθιστούν ασαφή. Όσοι/ες ενδιαφέρονται να λάβουν μέρος μπορούν να υποβάλουν τις προσφορές τους με έναν από τους παρακάτω τρόπους:

α) προσωπικά ή με εξουσιοδοτημένο εκπροσώπο στο σχολείο.

β) με συστημένη ταχυδρομική επιστολή που θα απευθύνεται στο σχολείο και με ημερομηνία παραλαβής από το σχολείο μέχρι την **Παρασκευή 8 Δεκεμβρίου 2017**.

Οι εκπρόθεσμες προσφορές ή προσφορές που αποστέλλονται με ηλεκτρονικό ταχυδρομείο (e-mail) δεν θα ληφθούν υπόψη και θα επιστραφούν, χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

* **Επιλογή αναδόχου:** για την αξιολόγηση των προσφορών θα συγκροτηθεί επιτροπή με πράξη του διευθυντή του σχολείου η οποία θα αποτελείται από τον ίδιο, ως πρόεδρο, δυο (2) συνοδούς εκπαιδευτικούς, που ορίζονται από το Σύλλογο Διδασκόντων/ουσών, έναν (1) εκπρόσωπο του συλλόγου γονέων και κηδεμόνων και από εκπροσώπους του 15μελούς μαθητικού συμβουλίου ή των 5/μελών συμβουλίων των μαθητικών κοινοτήτων. Η επιτροπή θα έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει τη μετακίνηση. Η επιλογή του ταξιδιωτικού γραφείου θα καταγραφεί στο πρακτικό που θα συνταχθεί και στο οποίο θα αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, θα κοινοποιηθεί από τον διευθυντή του σχολείου σε κάθε συμμετέχοντα/ουσα ή/και έχοντα/ουσα νόμιμο δικαίωμα να ενημερωθεί , ο/η οποίος/α θα μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής.

Μετά την αξιολόγηση των προσφορών και την εξέταση των ενδεχόμενων ενστάσεων, θα γίνει η τελική επιλογή του ταξιδιωτικού γραφείου και το σχολείο θα συντάξει σύμβαση οργανωμένου ταξιδιωτικού (ιδιωτικό συμφωνητικό) σύμφωνα με την κείμενη νομοθεσία, που θα υπογράψουν τα συμβαλλόμενα μέρη. Στη σύμβαση θα περιλαμβάνονται απαραιτήτως τα εξής:

α. Το εγκεκριμένο από το Σύλλογο Διδασκόντων/ουσών αναλυτικό πρόγραμμα της επίσκεψης.

β. Η προσφερόμενη ασφάλεια.

γ. Το συνολικό κόστος και το κόστος ανά άτομο της μετακίνησης.

δ. Τους γενικούς όρους συμμετοχής στην εκδρομή.

Ο Διευθυντής

Βασίλειος Σαρρής,  
ΠΕ.02, Φιλόλογος